Phoebe Tonkin

Phoebe Jane Elizabeth Tonkin (s. 17. lokakuuta 1989 Sydney, Australia) on australialainen näyttelijä ja malli. Hän on tullut tunnetuksi televisiosarjasta H2O: Just Add Water.

Tonkin on harrastanut neljävuotiaasta asti tanssimista, muun muassa klassista balettia, steppiä, hip-hoppia ja nykytanssia. 12-vuotiaana hän suoritti Australian Theatre for Young Peoplessa useita kursseja. Hän kävi Queenwood School for Girls koulua Balmoralissa, mikä tunnetaan hyvästä ilmaisutaidon opetuksestaan. Hän myös täydensi koulutustaan yksityisillä näyttelytunneilla. Tonkin osallistui joka vuosi koulun Shakespeare-festivaaliin. Hän otti myös osaa moniin koulun näytelmiin, muun muassa Antigone, White Crane ja Venetian Twins.

Tonkinin ensimmäinen ja toistaiseksi ainoa sarja, jossa hän on esiintynyt, on H2O: Just Add Water, missä hän näyttelee Cleoa – yhtä kolmesta pääosasta. Sarjan alussa Tonkin ei ollut hyvä uimari ja hänen täytyi harjoittella ahkerasti uimista rooliaan varten sarjan esituotannon aikana.